钦定古今图书集成/明伦汇编/氏族典/第268卷 > 王臻
## 钦定古今图书集成/明伦汇编/氏族典/第268卷 > 王臻

按《宋史王臻传》：“臻字及之，颍州汝阴人。举进士第，为
大理评事，通判徐、定二州，知兖州，特迁监察御史，擢
淮南转运副使。时发运司建议濬淮南漕渠，臻言濬
渠无益，召为三司度支判官，而发运司卒濬渠以通
漕。臻坐前异议，降监察御史，知睦州，徙福州。仁宗即
位，擢龙图阁待制，权知开封府，以右谏议大夫权御”
史中丞，未几，卒。臻刚严，善决事，所至有风迹。